CELEX: 62019CN0558
Language: mt
Date: 2019-07-23 00:00:00
Title: Kawża C-558/19: Talba għal deċiżjoni preliminari mressqa mit-Tribunalul Cluj (ir-Rumanija) fit-23 ta’ Lulju 2019 – Impresa Pizzarotti & C SPA Italia Sucursala Cluj vs Agenția Națională de Administrare Fiscală – Direcția Generală de Administrare a Marilor Contribuabili

4.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 372/14
            
         
      Talba għal deċiżjoni preliminari mressqa mit-Tribunalul Cluj (ir-Rumanija) fit-23 ta’ Lulju 2019 – Impresa Pizzarotti & C SPA Italia Sucursala Cluj vs Agenția Națională de Administrare Fiscală – Direcția Generală de Administrare a Marilor Contribuabili
      (Kawża C-558/19)
      (2019/C 372/15)
      Lingwa tal-kawża: ir-Rumen
      
         Qorti tar-rinviju
      
      Tribunalul Cluj
      
         Partijiet fil-kawża prinċipali
      
      
         Rikorrenti: Impresa Pizzarotti & C SPA Italia Sucursala Cluj
      
         Konvenuta: Agenția Națională de Administrare Fiscală – Direcția Generală de Administrare a Marilor Contribuabili
      
         Domanda preliminari
      
      L-Artikoli 49 u 63 tat-Trattat dwar il-Funzjonament tal-Unjoni Ewropea jipprekludu leġiżlazzjoni nazzjonali bħal dik inkwistjoni (l-Artikolu 11(2) u l-Artikolu 29(3) tal-Legea nr. 571/2003 privind Codul fiscal (il-Liġi Nru 571/2003 li Tistabbilixxi l-Kodiċi tat-Taxxi)), li tippermetti li trasferiment bankarju ta’ fondi minn fergħa residenti fi Stat Membru lill-kumpannija omm tagħha residenti fi Stat Membru ieħor jiġi rriklassifikat bħala “tranżazzjoni li tiġġenera dħul”, b’mod li l-applikazzjoni tar-regoli fil-qasam tal-prezzijiet tat-trasferiment issir obbligatorja, filwaqt li, jekk l-istess tranżazzjoni tkun saret bejn fergħa u kumpannija omm, it-tnejn li huma residenti fl-istess Stat Membru, din ma kinitx tkun tista’ tiġi rriklassifikata hekk u l-imsemmija regoli ma kinux jiġu applikati?